laion/Wikipedia-Exotic huggingface dataset:
אנדראש מיהאי

אנדראש מיהאי (במקור מאוטנר, בהונגרית: Mihály András;‏ בודפשט, 6 בנובמבר 1917 – בודפשט, 19 בספטמבר 1993) היה מלחין, מנצח, נגן צ'לו יהודי-הונגרי, פרופסור באוניברסיטה, ראש קתדרה; מנהל מקהלות, המזכיר הכללי ולאחר מכן מנהל בית האופרה של בודפשט, מייסד ומנהל האנסמבל הקאמרי של בודפשט. כמלחין עטור פרסים זכה בפרס קושוט, פרס פרנץ ליסט, פרס האמן המצטיין, פרס האמן הדגול ופרס פרנץ ארקל. אנדראש מאטונר השלים את לימודיו באקדמיה למוזיקה ע"ש פרנץ ליסט בשנים 1934 עד 1938 כתלמידם של אדולף שיפר (צ'לו), של אימרה ולדבאואר ושל ליאו ויינר (מוזיקה קאמרית). הוא למד קומפוזיציה באופן פרטי אצל פאל קדושה ואצל אישטוואן שטרסר. מ-1941 עד 1946 (בהפסקת תקופת גירושו כיהודי) ניצח על מקהלות פועלים, תוך שהוא זכה להכרה על נגינת יצירותיהם של אלבר ברג, ארנולד שנברג, פאול הינדמית ובלה בארטוק עם רביעיית כלי הקשת שלו. עם כניסת הגרמנים לממלכת הונגריה הוא נעצר וגורש ב-1944, נכלא במחנה הריכוז בוכנוואלד עד תום מלחמת העולם השנייה, הוא שרד, חזר לבודפשט ומונה לסולן הצ'לו של האופרה הממלכתית ההונגרית (בית האופרה של בודפשט), ובמשך שנה היה גם המזכיר הכללי של המוסד. משנת 1949 היה פרופסור למוזיקה קאמרית באקדמיה למוזיקה ע"ש פרנץ ליסט, ולאחר מכן (1950–1992) ראש הקתדרה. בין תלמידיו היו חברי רביעיית המיתרים בארטוק, רביעיית אדר ורביעיית טאקץ'-נאג'. בשנת 1968 הקים את האנסמבל הקאמרי של בודפשט, שמטרתו הייתה להפוך את המוזיקה העכשווית לפופולרית. מ-1962 עד 1978 היה גם מבקר המוזיקה של הרדיו ההונגרי, ומ-1978 עד 1987 היה מנהל בית האופרה. כמנצח ניצח כמעט על כל רפרטואר האופרה של המוסד. אנדראש מיהאי נולד במשפחה יהודית. הוריו היו עורך הדין דז'ה מאוטנר (1877–1931) וארז'בט גרוס (1890–1944), שנישאו ב-14 בנובמבר 1912 בבודפשט. אשתו הראשונה הייתה אגנש טאטלר, איתה נולד לו בן, טמאש מיהאי, מוזיקאי זוכה פרס קושוט, שהיה חבר בלהקת אומגה (הוא נפטר מסרטן ב-2020). אשתו השנייה הייתה קלרה א. פייפר, ממנה נולד לו עוד בן, ג'רג' מיהאי, מפיץ סרטים, מפיק סרטים, ממייסדי חברת אינטרקום (InterCom), ומומחה לתקשורת. אשתו השלישית הייתה צ'ילה וארגה, פסנתרנית, ממנה נולדו בנותיו, אסתר מיהאי ואנדראה מיהאי. פרס פרנץ ארקל (1952, 1954, 1964, 1967; פרס ממלכתי למלחינים מצטיינים, מנהלים מוזיקליים ופעילות אמנותית) פרס קושוט (1955; הפרס הממלכתי הגבוה בהונגריה, מקביל לפרס ישראל) פרס האמן המצטיין (1969) פרס פרנץ ליסט (1972) פרס האמן הדגול (1974) שאלות בסיסיות של תרבות המוזיקה; הוצאת סיקרה, בודפשט, 1947 (עלוני סמינר למנהלי תרבות) מי זה מי בחיי המוזיקה ההונגרית? הוצאת מוזיקה, בודפשט, 1988. עמ' 304. מסת"ב 9633306728 יאנוש קארפאטי: אנדראש מיהאי; הוצאת מוזיקה, בודפשט, 1965 (המלחינים ההונגרים של היום) אנדראש מיהאי, במסד הנתונים הקולנועיים IMDb (באנגלית) אנדראש מיהאי, באתר AllMusic (באנגלית) אנדראש מיהאי, באתר MusicBrainz (באנגלית) אנדראש מיהאי, באתר Discogs (באנגלית) oszk.hu – אנדראש מיהאי הנתונים של אנדראש מיהאי ב-geni.com bfz.hu – אנדראש מיהאי hirtv.hu – אנדראש מיהאי Budapest V. ker. házassági akv. 558/1912. folyószám. Mihály György a mediapedián
אוסקר קורטס

אוסקר מנואל קורטס קורטס (בספרדית: Óscar Manuel Cortés Cortés; נולד ב-3 בדצמבר 2003) הוא כדורגלן קולומביאני המשחק בעמדות הקיצוני והקשר ההתקפי בגלאזגו ריינג'רס, בהשאלה מלאנס. קורטס החל את קריירת המשחק שלו בקבוצת הנוער של מיונאריוס, וב-12 בינואר 2022 ערך את הופעת הבכורה שלו במדי הקבוצה הבוגרת, בניצחון 1–0 על דפורטיבו פאסטו. ב-12 במאי 2022 כבש את שער הבכורה שלו, בתיקו 1–1 עם חגוארס קורדובה במסגרת הגביע הקולומביאני. בינואר 2023 שיחק עם נבחרת קולומביה בכדורגל עד גיל 20 באליפות אמריקה הדרומית בכדורגל עד גיל 20, שם סיימה הנבחרת במקום השלישי. הוא שיחק גם בגביע העולם בכדורגל עד גיל 20 - 2023, בו הודחה נבחרתו על ידי איטליה ברבע הגמר. בטורניר כבש קורטס 4 שערים ובישל שניים נוספים, ובכך סיים במקום השלישי בטבלת מלך השערים (אחרי צ'זארה קזאדיי ומרקוס לאונרדו) וזכה ב"נעל הארד". אישי נעל הארד של גביע העולם בכדורגל עד גיל 20 (2023) מדיה וקבצים בנושא אוסקר קורטס בוויקישיתוף אוסקר קורטס, באתר Transfermarkt אוסקר קורטס, באתר Soccerway אוסקר קורטס, באתר National Football Teams אוסקר קורטס, באתר FootballDatabase.eu As.com, Quién es Óscar Cortés, el goleador de Colombia ante Perú, Diario AS, ‏2023-01-21 (ב־) Jaguares de Córdoba vs. Millonarios - 12 mayo 2022 - Soccerway, el.soccerway.com Casadei claims a golden double, פיפ"א
מרטין דין

מרטין כריסטופר דין (באנגלית: Martin Christopher Dean;‏ נולד ב-14 במרץ 1962) הוא היסטוריון בריטי העובד במכון המחקר של מוזיאון ארצות הברית לזכר השואה. בעברו עבד כהיסטוריון במחלקת פשעי המלחמה של הסקוטלנד יארד. פרק זה לוקה בחסר. אנא תרמו לוויקיפדיה והשלימו אותו. אתר האינטרנט הרשמי של מרטין דין מרטין דין, באתר Academia.edu אנציקלופדיה של המחנות והגטאות (כרך II), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית) Robbing the Jews: The confiscation of Jewish property in the Holocaust, 1933-1945. עליו זכה בפרס הלאומי לספרים יהודיים לשנת 2008. Dean, Martin, 1962-, באתר "Library of the Congress" (באנגלית) ערך זה הוא קצרמר בנושא בריטים. אתם מוזמנים לתרום לוויקיפדיה ולהרחיב אותו.
סבסטיאנו דספלנצ'ס

סבסטיאנו דספלנצ'ס (באיטלקית: Sebastiano Desplanches; נולד ב-11 במרץ 2003) הוא כדורגלן איטלקי המשחק בעמדת השוער בוויצ'נצה. דספלנצ'ס החל את קריירת המשחק שלו בקבוצת הנוער של אינטר מילאנו, ובגיל 11 עבר לקבוצת הנוער של מילאן. הוא שיחק עם קבוצת הנוער בליגה ובליגת האלופות לנוער, ואף היה חלק מסגל הקבוצה הבוגרת במשחקי הסרייה א' וליגת האלופות. בספטמבר 2022 עזב את הקבוצה ועבר לוויצ'נצה מהסרייה ג'. לאחר שלא קיבל הזדמנות לשחק, ב-5 בינואר 2023 הושאל עד לתום העונה לטרנטו, גם היא מהסרייה ג'. הוא ערך את הופעת הבכורה שלו בליגה ב-1 בפברואר 2023, בתיקו 1–1 עם ארזינאנו. לאחר ששיחק בכל נבחרות איטליה הצעירות, ביוני 2022 שיחק בטורניר אליפות אירופה בכדורגל עד גיל 19 - 2022, בו הודחה נבחרתו בשלב חצי הגמר. הוא שיחק גם בגביע העולם בכדורגל עד גיל 20 - 2023, בו הפסידה נבחרתו בגמר לאורוגוואי. על משחקיו בטורניר הוא זכה ב"כפפת הזהב", הפרס המוענק לשוער הטוב ביותר בטורניר. נבחרת איטליה בכדורגל עד גיל 20 סגנות גביע העולם בכדורגל עד גיל 20 (2023) אישי כפפת הזהב של גביע העולם בכדורגל עד גיל 20 (2023) מדיה וקבצים בנושא סבסטיאנו דספלנצ'ס בוויקישיתוף סבסטיאנו דספלנצ'ס, באתר Transfermarkt סבסטיאנו דספלנצ'ס, באתר FootballDatabase.eu Qui LR Vicenza: torna a disposizione di mister Baldini e viene presentato il giovane portiere Sebastiano Desplanches, VicenzaToday (באיטלקית) Calcio Trento, arriva in prestito dal Vicenza il portiere Sebastiano Desplanches - Sport | l'Adige.it, l'Adige, ‏2023-01-05 (ב־) AC Trento - Arzignano Valchiampo, Feb 1, 2023 - Serie C - Girone A - Match sheet, www.transfermarkt.com (באנגלית) Uruguay-Italia Under 20 1-0: Luciano Rodriguez stende gli Azzurrini, sudamericani Campioni del Mondo | Goal.com Italia, www.goal.com, ‏2023-06-11 (באיטלקית) Casadei claims a golden double, פיפ"א Italia, i premi del Mondiale U20: ci sono anche Casadei e Desplanches, tuttosport.com, ‏2023-06-12 (באיטלקית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "סבסטיאנו דספלנצ'ס".
Privilegium de non tolerandis Christianis

Privilegium de non tolerandis Christians (מלטינית: הזכות שלא לסבול נוצרים, קרי: פְּרִיבִילֵגְיוּם דֵה נוֹן טוֹלֵרַנְדִיס כְּרִיסְטִיאַנְס) הייתה פריווילגיה, כתב זכות שהעניקו השליטים המקומיים בפולין. במסגרת כתב הזכות הזה, לא התאפשר לנוצרים להתגורר ברובע היהודי. כתב הזכות נועד במקור להוות משקל נגד לכתב שפורסם נגד היהודים והגביל את מקומות מגוריהם לרובע היהודי העירוני גרידא. כתב הזכויות הזה הוחל בקז'ימייז' ובלובלין ב-1568, וכן בפוזנן ב-1633. Privilegium de non tolerandis Judaeis בלה מנדלסברג-שילדקרויט, מחקרים לתולדות יהדות לובלין, תל אביב: המכרז, 1965, עמ' 159-158 Paweł Fijałkowski, de non tolerandis christianis, באתר "Żydowski Instytut Historyczny", מאורכב מ-22 בדצמבר 2019 (בפולנית) ערך זה הוא קצרמר בנושא היסטוריה. אתם מוזמנים לתרום לוויקיפדיה ולהרחיב אותו.
דיין סקרלט

דיין פארל סקרלט (באנגלית: Dane Pharrell Scarlett; נולד ב-24 במרץ 2004) הוא כדורגלן אנגלי המשחק בעמדת החלוץ בטוטנהאם הוטספר. סקרלט החל את קריירת המשחק שלו בקבוצת הנוער של טוטנהאם הוטספר, וב-26 בנובמבר 2020 ערך את הופעת הבכורה שלו בקבוצה הבוגרת, כשהחליף את לוקאס מורה בניצחון קבוצתו 4–0 על לודוגורץ ראזגרד במסגרת שלב הבתים של הליגה האירופית. הופעה זו, בגיל 16 שנים ו-247 ימים, הפכה אותו לשחקן הצעיר ביותר שהופיע במשחק תחרותי עבור טוטנהאם, אך שיא זה נשבר ב-10 בינואר 2021 בידי אלפי דיווין, שערך את הופעת הבכורה שלו בגיל 16 שנים ו-163 ימים. ב-7 בפברואר 2021 ערך את הופעת הבכורה שלו בפרמיירליג בניצחון קבוצתו 2–0 על ווסט ברומיץ' אלביון, והפך לשחקן הצעיר ביותר שעושה זאת במדי טוטנהאם, בגיל 16 שנים ו-320 ימים. בסוף עונת 2021/2022, האריך את חוזהו בקבוצה עד לתום עונת 2025/2026. ב-27 ביולי 2022 הושאל לעונה אחת לפורטסמות' מהליגה האנגלית השלישית. הוא ערך את הופעת הבכורה שלו ב-5 באוגוסט 2022, בניצחון 2–0 על צ'לטנהאם, והבקיע את שערו הראשון ב-27 באוגוסט, בניצחון קבוצתו 1–0 על פורט וייל. לאחר ששיחק בכל נבחרות אנגליה הצעירות, ביוני 2022 שיחק בטורניר אליפות אירופה בכדורגל עד גיל 19 - 2022, בו זכתה קבוצתו לאחר שניצחה 3–1 את נבחרת ישראל בכדורגל עד גיל 19 במשחק הגמר. הוא שיחק גם בגביע העולם בכדורגל עד גיל 20 - 2023, בו הפסידה נבחרתו בשמינית הגמר לאיטליה. נבחרת אנגליה בכדורגל עד גיל 19 אליפות אירופה בכדורגל עד גיל 19 (2022) דיין סקרלט, באתר Transfermarkt דיין סקרלט, באתר Fussballdaten.de (בגרמנית) דיין סקרלט, באתר Soccerway דיין סקרלט, באתר BDFutbol דיין סקרלט, באתר WorldFootball.net דיין סקרלט, באתר FootballDatabase.eu Planet Football, Everything you need to know about Spurs record breaker Dane Scarlett, Planet Football, ‏2020-11-27 (באנגלית אמריקאית) Rob Guest, Alfie Devine and Dane Scarlett have the perfect Tottenham mentor, Football.London, ‏2020-08-29 (באנגלית) Jose Mourinho admits he had no idea Dane Scarlett would become Tottenham's youngest ever player, The Boot Room, ‏2020-11-27 (באנגלית אמריקאית) "Mourinho praises 'team player' Alli". BBC Sport (באנגלית בריטית). נבדק ב-2023-06-14. Carlos Vinicius nets twice as Tottenham ease to victory over Ludogorets, BT Group (באנגלית) Hunter, Andy (2021-01-10). "Carlos Vinícius's hat-trick for Tottenham ends Marine's adventure". The Guardian (באנגלית בריטית). ISSN 0261-3077. נבדק ב-2023-06-14. Dan Kilpatrick, Mourinho reveals hopes for Tottenham youngster Scarlett after debut, Evening Standard, ‏2021-02-07 (באנגלית) New contract for Scarlett, Tottenham Hotspur (באנגלית) Pompey loan for Dane, Tottenham Hotspur (באנגלית) Port Vale 0 Pompey 1, portsmouthfc (באנגלית בריטית) UEFA.com, Israel 1-3 England (aet): Chukwuemeka and Ramsey the extra-time heroes as Young Lions fight back, UEFA.com, ‏2022-07-01 (באנגלית) The Football Association, England U19s 3-1 Israel (באנגלית) The Football Association, England MU20s squad named for World Cup (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "דיין סקרלט".
בשורות טובות (שיר של חנן בן ארי)

בשורות טובות הוא שיר של הזמר-יוצר הישראלי חנן בן ארי. השיר נכתב והולחן על ידי בן ארי, והופק ועובד בידי המוזיקאי הישראלי אייל מזיג. הוא יצא לאור כסינגל ב-20 במרץ 2018 ונכלל באלבום האולפן השני של הזמר, "לא לבד", שיצא באפריל 2018. ב־19 במרץ 2018 חשף בן ארי כי למחרת הוא יפרסם סינגל חדש תוך שהוא חושף את עטיפת הסינגל. ב-20 במרץ פורסם השיר, ובן ארי כתב טקסט המסביר על משמעותו: בין כל החקירות, הפיגועים, תאונות הדרכים והשמועות על איזו מלחמה שמתקרבת בקיץ. התגעגעתי דווקא לגרוב האופטימי שלי, זה שקצת זנחתי בשירים האחרונים שירים שיצאו.. — חנן בן ארי, בין כל החקירות, אינסטגרם, 20 במרץ 2018 השיר נכתב והולחן על ידי בן ארי, והופק ועובד בידי המוזיקאי הישראלי אייל מזיג. לאחר שהסינגל נכלל באלבום האולפן השני של הזמר, "לא לבד", שיצא באפריל 2018, כתב בן ארי על השיר: מתוך כל הבלגן היומיומי ומול החדשות כמו האטום האיראני והר הגעש בעזה, לא יזיקו לנו קצת קיטש רומנטי ובשורות טובות. — חנן בן ארי, החיים שלו תותים: האזינו לאלבום החדש של חנן בן ארי, באתר ynet, 17 במאי 2018 "בשורות טובות" הוא שיר באורך של 3:43, בו פונה הכותב אל בת זוגו ומציע שתבשר לו בשורות טובות תוך שהוא מפרט מגוון של בשורות כאלה. את השיר שר הזמר בן ארי, בליווי גיטרות בביצוע אבי סינגולדה ועומרי אגמון, תופים בידי רון אלמוג, בס בידי אייל מזיג, ופסנתר וקלידים בידי איתמר גרוס. כמו כן נשמעים קולות סקסופון ובריטון בביצוע עופר פלד, וקולות טרומבון בידי יאיר סלוצקי. מבקרת המוזיקה תימורה לסינגר כתבה בגלובס כיבן ארי, בעל הסטנדרטים הגבוהים, ויתר לעצמו בכתיבת שיר זה כשחרז בבנאליות את המילה "אמש" עם "שמש". אורי קול מעיתון הארץ כתב כי הסינגל של חנן בן ארי הוא קריאה מזויפת לאחדות. סרטון השיר "בשורות טובות" באתר יוטיוב חנן בן ארי, מחר, באתר אינסטגרם, ‏19 במרץ 2018 חנן בן ארי – בשורות טובות Hanan Ben Ari, סרטון בערוץ "Hanan Ben Ari Official חנן בן ארי הערוץ הרשמי", באתר יוטיוב (אורך: 03:44) מערכת mako מוזיקה, ‏חנן בן ארי – בשורות טובות, באתר ‏מאקו‏, 20 במרץ 2018 איש של בשורות: חנן בן ארי משיק סינגל חדש, באתר "סרוגים", 20 במרץ 2018 חנן בן ארי | לא לבד | דיסק אלבום, באתר דיסק סנטר תימורה לסינגר, ‏מוזיקה | אחרי "החיים שלנו תותים", חנן בן ארי צולל עמוק יותר, באתר גלובס, 15 ביוני 2018 אורי קול, הסינגל החדש של חנן בן ארי הוא קריאה מזויפת לאחדות, באתר הארץ, 23 באפריל 2018 14-04-2018, מדיה פורסט
התזמורת הסקסונית הממלכתית של דרזדן

התזמורת הסקסונית הממלכתית של דרזדן (בגרמנית: Sächsische Staatskapelle Dresden) היא תזמורת סימפונית שמקום מושבה הקבוע בדרזדן, גרמניה. היא נוסדה בשנת 1548, אחת התזמורות הוותיקות ביותר בעולם. הרבה מנצחים ראשיים ידועי שם כיהנו בתזמורת בשנות קיומה. בראשית קיומה, היה היינריך שיץ קשור עמה ובמאה ה-19 היו קרל מריה פון ובר וריכרד וגנר בין מנצחיה הראשיים. במאה ה-20 נקשר שמו של ריכרד שטראוס בתזמורת, הן כמנצח והן כמלחין, וכמה מיצירותיו הועלו שם בהצגות בכורה. גם קרל בהם ורודולף קמפה היו בין מנצחיה הראשיים. הרברט בלומסטדט היה מנהל מוזיקלי של הסטאסטקאפלה משנת 1975 עד 1985. הוא הקליט איתם את כל תשע הסימפוניות של בטהובן. ג'וזפה סינופולי היה מנצחה הראשי עד מותו בשנת 2001. באוגוסט 2002 קיבל עליו ברנרד הייטינק משרה זו. משנת 2007 ועד 2010 היה פאביו לואיזי המנהל המוזיקלי של התזמורת ואחריו שימש כריסטיאן תילמן בתפקיד זה. החל משנת 2024 המנהל המוזיקלי יהיה דניאלה גאטי. דניאלה גאטי (מיועד, צפוי לנצח משנת 2024) כריסטיאן תילמן (2012 - 2024) פאביו לואיזי (2007 - 2010) ברנרד הייטינק (2002 - 2004) ג'וזפה סינופולי (1992 - 2001) האנס פונק (1985 - 1990) הרברט בלומסטדט (1975 - 1985) מרטין טורנובסקי (1966 - 1968) קורט זנדרלינג (1964 - 1967) אוטמר זואיטנר (1960 - 1964) לוברו פון מאטאצ'יץ' (1956 - 1958) פראנץ קונוויצ'ני (1953 - 1955) רודולף קמפה (1949 - 1953) יוזף קיילברת (1945 - 1950) קרל אלמנדורף (1943 - 1944) קרל בהם (1934 - 1943) פריץ בוש (1922 - 1933) פריץ ריינר (1914 - 1921) ארנסט פון שוך (1884 - 1914) פראנץ וילנר (1877 - 1884) יוליוס ריץ (1874 - 1877) מדיה וקבצים בנושא התזמורת הסקסונית הממלכתית של דרזדן בוויקישיתוף אתר האינטרנט הרשמי של התזמורת הסקסונית הממלכתית של דרזדן התזמורת הסקסונית הממלכתית של דרזדן, ברשת החברתית פייסבוק התזמורת הסקסונית הממלכתית של דרזדן, ברשת החברתית אקס (טוויטר) התזמורת הסקסונית הממלכתית של דרזדן, ברשת החברתית אינסטגרם התזמורת הסקסונית הממלכתית של דרזדן, באתר ספוטיפיי התזמורת הסקסונית הממלכתית של דרזדן, באתר AllMusic (באנגלית) התזמורת הסקסונית הממלכתית של דרזדן, באתר MusicBrainz (באנגלית) התזמורת הסקסונית הממלכתית של דרזדן, באתר Discogs (באנגלית)
ג'יימס הומברט קרייג

ג'יימס הומברט קרייג, באנגלית: James Humbert Craig (12 ביולי 1877 - 12 ביוני 1944) היה צייר אירי. הוא נטש את הקריירה בעסקים, למד זמן קצר בבית הספר לאמנות בבלפסט, והפך לצייר נופים אוטודידקט. בין הנופים האהובים עליו היו דינגול, קונמארה והאגמים. קרייג היה בנו של אלכסנדר קרייג, יבואן תה מבלפסט. אמו, מארי סבין מטזן, הייתה ילידת שווייץ שהגיעה ממשפחת אמנים בלוזאן. ג'יימס קרייג גדל בבית עשיר בו קיבל חינוך פרטי. הוא היה חובב ספורט, בעיקר מקצועות שקשורים לים. הקסם של הים חדר לתוך אהבתו לאמנות, והוא הקדיש זמן רב לצייר את החוף הצפוני של אירלנד. קרייג היה ילד מוכשר מאוד, הוא ניגן עם התזמורת הפילהרמונית של בלפסט מדי פעם. כיוון שהיה בן יחיד קרייג החל ללמוד עסקים. עם זאת, קרייג עזב את הקולג' לאחר שנה אחת והיגר לאמריקה, אך חזר לאירלנד והחל לצייר את הנופים שאותם אהב - בעיקר החוף . התערוכה הראשונה של קרייג הייתה ב-1915 באקדמיה המלכותית היברניאן. קרייג היה חבר באגודות ובאקדמיות רבות במהלך בקריירה שלו. בשנת 1920, הוא הצטרף לאגודת האמנות של בלפסט עד 1930 כאשר היא הפכה לאקדמיה לאמנויות של אלסטר, שבה גם הפך לחבר נבחר. ב-1921 הוא גם הפך לחבר באגודה אחרת באלסטר, הנקראת אגודת הציירים של אלסטר. שנת 1928 הייתה שנה מוצלחת עבור קרייג, מכיוון שהוא לא רק הציג את עבודותיו באגודת האמנויות היפות בלונדון, הוא גם הפך לחבר באקדמיה המלכותית היברניאן במהלך השנה. , קרייג החל לזכות בהכרה לאומית רבה ואף קיבל את ההזדמנות לייצג את ארצו באולימפיאדת לוס אנג'לס 1932 בתחרות האמנות. קרייג בחר לא לצייר עבור כסף, הוא צייר רק כשהרגיש השראה או היה במצב רוח מתאים. קרייג טייל בכל רחבי אירופה כולל צפון ספרד, שווייץ ודרום צרפת. אף שהמקום האהוב עליו לצייר היה באירלנד. קרייג אהב לצייר בחוץ. הוא אמר פעם ש"אם ציירים רק היו יודעים את קסמם של האגמים, הם היו מגיעים מכל חלקי העולם כדי לתאר אותם על בד קנבס". קרייג עבד ממש עד מותו ב-1944, כשנסע לדוניגול לצייר, אך חלה ונאלץ לחזור. קרייג כאמן התרחק מרעיונות המודרניזם באמנות, למרות שהם נפוצו באופן נרחב. במקום זאת, הוא החליט להמשיך בנושאים איריים טיפוסיים. מדיה וקבצים בנושא ג'יימס הומברט קרייג בוויקישיתוף "The Oriel - Artists Biographies". web.archive.org. 27 September 2007. Archived from the original James Humbert Craig". Irish Independent. 14 February 1998. p. 26. Snoddy, Theo (1922). Dictionary of Irish Artists: 20 Century (1 ed.). Dublin: Merlin. p. 118. Minch, Rebecca (1 October 2009), "Craig, James Humbert", Dictionary of Irish Biography, Royal Irish Academy, "Mayor launches Craig Art Exhibition at North Down Museum" Johnston, Neil (19 December 2000). "Looking Back Over Changing Landscape". Belfast Telegraph. p. 17. "The Dictionary of Ulster Biography". www.newulsterbiography.co.uk ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ג'יימס הומברט קרייג".
קלע חד

קלע חד (שם בין-לאומי: Sky Sonic, תרגום מילולי: "שמיים קוליים") הוא טיל מיירט, שמפותח על ידי חברת רפאל הישראלית, ונועד ליירט טילים היפרסוניים מתמרנים. נשק היפר-סוני הוא נשק בעל יכולת תמרון, שנע במהירות שגא קולית, פי 5 או יותר ממהירות הקול. נכון לשנת 2023 אין מערכת יירוט ייעודית לפגיעה בטיל מתמרן במהירות כזו. ב־14 ביוני 2023 פרסמה חברת רפאל - מערכות לחימה מתקדמות על פיתוח טיל מיירט בעל יכולת תמרון מתקדמת, שנועד ליירט טילים היפרסוניים מתמרנים. הפרסום נעשה על רקע כוונת החברה להציג את הטיל בביתן שלה בתערוכת הסלון האווירי בפריז, שתיערך שבוע לאחר מכן בלה בורז'ה בצרפת. המערכת נמצאת בשלב הפיתוח וטרם בוצעו בה ניסויים. עבור הטיל פותחו אמצעי גילוי ומעקב מתקדמים, הכוללים מערכת חיישנים מסונכרנים לשם גילוי הטיל ההיפרסוני ומעקב אחר מיקומו, וכן יכולת בניית מסלול טיסה גמיש המתביית על הטיל ההיפרסוני, שנע במהירות שגא-קולית ובמסלול שאינו בליסטי. דווח שלמערכת יכולת ליירט מערכות הנעות במהירות של מעל 10 מאך. היירוט מבוצע בגבהים שבין 20 ל-70 ק"מ, שבהם מערכות נ"מ אינן יעילות, ונעשה באופן דו-שלבי: פגיעה ישירה של הטיל המיירט בטיל ההיפרסוני, ויצירת פיצוץ של הטיל המיירט ליד הטיל ההיפרסוני שגורם להשמדתו. קלע דוד מגן אור יובל אזולאי, כשבוע לאחר חשיפת הטיל ההיפר-סוני של איראן: רפאל חושפת תוכנית לטיל היירוט "קלע חד", באתר כלכליסט, 14 ביוני 2023 אמיר בוחבוט‏, מערכת "קלע חד": המענה לאיום הטילים החדש של רוסיה ואיראן, באתר וואלה, 14 ביוני 2023 יובל אזולאי, בחסות המלחמה: היירוט בלייזר בדרך להיות מבצעי בקרוב, באתר כלכליסט, 20 בנובמבר 2023 שי לוי, ‏רפאל חושפת פיתוח של מערכת "קלע חד" ליירוט טילים היפרסונים, באתר ‏מאקו‏, 14 ביוני 2023
גמבוזיים

גמבוזיים (שם מדעי: Poeciliidae; קרויים גם משריצי חיים) היא משפחה של דגים מסדרת הגמבוזאים. במשפחה ישנם 3 תת-משפחות: Poeciliinae Aplocheilichthyinae Procatopodinae מינים ממשפחה זו נמנים עם דגי הנוי הנפוצים ביותר, בעיקר משום שהם קטנים, פעילים מאוד, צבעיהם מרהיבים, עמידותם בשינויי טמפרטורות וקשיות מים שונה, חוסר רגישותם לטעויות המגדל המתחיל ואופן רבייתם הקל יחסית – כל נקבה מסוגלת להשריץ כ-10 פעמים בשנה, כשבכל השרצה בין 30 ל-120 דגיגונים. אצל הגמבוזיים ישנה דו צורתיות זוויגית בולטת וקל להבחין בין הזכרים לנקבות בעיקר בגלל שלזכרי הגמבוזיים איבר הנקרא "גונופודיום" שהוא מעין צינורית המשמשת להחדרת הזרע לנקבה. גמבוזיה מצויה, זהו מין בצבע אפרפר, הידוע כטורף זחלי יתושים ועל כן מגדלים אותו בעיקר בבריכות נוי. גופי, הססגוני ביותר מבין משריצי החיים, והקל ביותר לגידול. סייפן מצוי, מולי, מין זה ידוע כמסתגל במהירות למעבר בין מים מתוקים למלוחים. פלאטי, בעבר נחשב כבן כלאיים של סייפן, קיימים מינים נוספים, כאשר לכל מין תת-מינים לרוב. מרבית הגמבוזיים הם אוכלי כל וניזונים הן ממזון מן הצומח כגון צמחי מים ואצות והן ממזון מן החי כגון זחלי יתושים ותולעים אדומות, סרטנונים זעירים הם חלק חשוב בתפריט שלהם, המוליים ידועים כאוכלי ירק וניזונים הרבה מהירוקת הגדלה על סלעים במים ועל דפנות האקווריום. הגמבוזיים מכונים גם "משריצי חיים" משום שהנקבות משריצות דגיגים עצמאיים ולא מטילות ביצים כיתר משפחות הדגים. צורת הרבייה היא שמייחדת משפחה זו. לאחר שהנקבה נענית לחיזור הזכר, הוא מחדיר את הגונופודיום שלו לפתח הביב של הנקבה שם יתפתחו הביצים שבתוכן הדגיגים. הדגיגים יושרצו כ-35 ימים לאחר ההפריה ויהיו דגים עצמאיים לכל דבר, הם ימצאו את מזונם לבד ואף יאלצו להסתתר מהוריהם הרעבתניים העלולים לאוכלם. מהפריה אחת שכזו יכולים להתפתח עד 6 הריונות. הגמבוזיים הם דגים חזקים המסוגלים לשרוד גם בתנאים שאינם אופטימליים, אולם, כמובן, הם יתפתחו ויראו טוב יותר באקווריומים גדולים ואיכות מים טובה וישמחו לכפית מלח על כל עשרה ליטרים של מי אקווריום. רוב בני משפחת הגמבוזיים ידידותיים ושלווים מאוד ולכן ניתן לשלבם עם מגוון דגים, כל עוד שלומם של הגמבוזיים מובטח והדיירים האחרים אינם תוקפנים בעצמם. הרבעת הגמבוזיים קלה מאוד ולמעשה, כמעט ואין סיכוי להשיג נקבה שאינה כבר מופרית. הגמבוזיים אינם זקוקים לשינויים מיוחדים כדי לעורר את "יצר האהבה" אבל חשוב לשמור על הדגיגים שלהם לכשיושרצו. שתי שיטות נפוצות לשמירה על הדגיגים: הראשונה, שימת האם בתא השרצה כאשר היא נראית כבר ככורעת להשריץ (מראה נפוח ונקודה שחורה בולטת ליד הביב, ולעיתים גם את עיניהם של השרצים בסמוך להשרצה). תא ההשרצה הוא קופסה שקופה שבה משריצה נקבה את הדגיגים, הם נופלים בכעין מדרון המצוי בה לחלק אחר של התא, שאליו הנקבה אינה יכולה להגיע וכך נשמרים מרעבונה. הדרך השנייה היא לגדל את האם באקווריום עמוס בצמחים צפופים בהם יוכלו להסתתר מפניה. הדגיגים הצעירים אינם זקוקים למזון ביומיים הראשונים לחייהם שכן הם נולדים עם שק חלמון המחובר לגופם. את הדגיגים הצעירים ניתן להאכיל בחלמון ביצה מפורר, במזון יבש מיוחד לשרצים ובארטמיה שהיא סרטנים קטנים שזה עתה בקעו. גמבוזיים, באתר ITIS (באנגלית) גמבוזיים, באתר NCBI (באנגלית) גמבוזיים, באתר Animal Diversity Web (באנגלית) גמבוזיים, באתר האנציקלופדיה של החיים (באנגלית) גמבוזיים, באתר GBIF (באנגלית)
עונת 2023/2024 בליגת האלופות בכדורסל

עונת 2023/2024 בליגת האלופות בכדורסל היא העונה השמינית של תחרות אירופית זו לקבוצות כדורסל, שמאורגנת על ידי פיב"א אירופה. המשחק הראשון במסגרת המוקדמות התקיים בספטמבר 2023 ומשחק הגמר התקיים באפריל 2024, אוניקאחה מלאגה הספרדית זכתה בתואר לאחר ניצחון בגמר על לנובו טנריפה. 53 קבוצות מ-28 מדינות השתתפו בעונת 2023/2024 של ליגת האלופות. 28 העפילו אוטומטית לשלב הבתים, ו-25 קבוצות נוספות התמודדו בשלב המוקדמות על 4 מקומות נוספים. בשלב הבתים השתתפו 32 קבוצות המאורגנות ב-8 בתים. הקבוצות שיסיימו במקום הראשון בבית יעפילו אוטומטית לפלייאוף. הקבוצות שיסיימו במקום 2–3 בכל בית יתחרו בסדרה של הטוב מ-3 משחקים על כרטיס לפלייאוף בהצלבה עם הבית המקביל (כך שהקבוצה מהמקום השני בבית א' תפגוש את הקבוצה מהמקום השלישי בבית ב'). משחקי הפלייאוף התקיימו בשיטת בתים כאשר שתי הראשונות מכל בית העפילו לרבע הגמר, שהוכרע בשיטת סדרות הטוב מ-3 משחקים, כאשר המנצחות העפילו לפיינל פור. הטורניר התקיים במאי 2024. 25 קבוצות התחרו ב-3 בתי מוקדמות על 3 מקומות בשלב הבתים של הליגה, אחד לכל בית. בשונה מהעונה הקודמת, כל הקבוצות (מלבד פריבור אולימפיק וקלדוניה גלדיאטורס) החלו את שלב המוקדמות ברבע הגמר כאשר קבוצות נפגשו לפי הדירוג. המנצחות בשלב זה העפילו לחצי הגמר בו פגשו את הקבוצות שכבר העפילו לשלב זה מהחלק המקביל בבית, המנצחות התמודדו בשלב הגמר כשהמנצחת העפילה לשלב הבתים של התחרות, הקבוצות שלא העפילו לשלב הבתים עברו לשחק בשלב הבתים של היורופקאפ בעונה זו, אלא אם ויתרו על מקומן. שלב המוקדמות החל ב-25 בספטמבר 2023. פריבור אולימפיק הוכנסה לתחרות מאוחר ולכן שיחקה מול קלדוניה גלדיאטורס בשלב המוקדמות הראשוני על מקום בשלב המוקדמות. במסלול מתמודדת 8 אלופות ליגות ממדינות שלא מיוצגות בשלב הבתים. במסלולים ב' ו-ג' מתמודדות שאר הקבוצות. הגרלת שלב הבתים נערכה ב-7 ביולי 2023 והמשחק הראשון בשלב הבתים התקיים ב-17 באוקטובר 2023. בשלב זה התמודדו הקבוצות שסיימו במקומות 2 ו-3 בסדרת הטוב משלוש על מקום בשלב 16 האחרונות. הקבוצות שסיימו במקום ה-2 אירחו את משחק מספר 1 ו-3 במידת הצורך והקבוצות שסיימו במקום ה-3 אירחו את משחק מספר 2. 8 הקבוצות שהעפילו משלב 16 האחרונות התמודדו בסדרות על פי הגרלה. הקבוצות שסיימו במקומות הראשונים זכו ליתרון ביתיות ויארחו את המשחק הראשון והשלישי (במידת הצורך). המדורגת נמוך יותר אירחה את המשחק השני. שלוש קבוצות ישראליות השתתפו במפעל בעונה זו, הפועל ירושלים והפועל חולון התחילו את העונה בשלב הבתים, ועירוני נס ציונה החלה את העונה במוקדמות. ירושלים העפילה לטופ 16 מהמקום הראשון בבית ז', חולון העפילה לשלב הפליי-אין מהמקום השני בבית ו', ונס ציונה הודחה בחצי גמר המוקדמות לשטרסבורג. בשלב הטופ 16, ירושלים וחולון סיימו במקום השלישי והודחו.